આવી જ રીતે નાલાસોપારામાં રહેતા વિકી અને વિજય નામના સગા ભાઇઓને કોલ સેન્ટરમાં કામ કરવા માટે તૈયાર કર્યા હતા. સ્કૂલના 50 કરતા વધુ મિત્રોને લકઝુરિયસ લાઇફ સ્ટાઇલનાં સ્વપ્નાં બતાવીને અમદાવાદ અને મુંબઇમાં 25 કરતાં વધુ કોલ સેન્ટરો શરૂ કર્યાં હોવાનું થાણે ક્રાઇમ બ્રાંચની તપાસમાં ખૂલ્યું છે. વિજય અને વિકીની કામગીરીથી ખુશ થઇને સાગરે પ્રહલાદ નગર ખાતે આવેલા પિનેકલ બિઝનેસ પાર્કમાં ચાલતા 5 કોલ સેન્ટરના હેડ બનાવ્યાં હતાં. હાલ બન્ને ભાઇઓ વોન્ટેડ છે.